b'\n_START_ARTICLE_\nZrnati endoplazemski retikulum\n_START_PARAGRAPH_\nZrnati (tudi granularni) endoplazemski retikulum ali ergastoplazma je del endoplazemskega retikuluma (okraj\xc5\xa1ano ER), ki ima na svoji povr\xc5\xa1ini vezane ribosome in je mesto sinteze membranskih in sekrecijskih beljakovin._NEWLINE_Zrnati endoplazemski retikulum imenujemo tako, ker mu dajejo ribosomi na povr\xc5\xa1ini zrnast izgled. Zrnati ER so tesno povezani z jedrom (zunanja jedrna ovojnica se nadaljuje kot retikulum), na drugi strani pa so povezani tudi z Golgijevim aparatom (v katerega se prena\xc5\xa1ajo beljakovine, proizvedene na ribosomih). Zrnati endoplazemski retikulum zavzema ve\xc4\x8d prostornine v celicah, ki so specializirane za sintezo beljakovin, kot na primer: celice, ki izlo\xc4\x8dajo prebavne encime (npr. trebu\xc5\xa1na slinavka), in celice, ki izlo\xc4\x8dajo protitelesa (npr. plazmatke).'